
טקסט להערכה של הבנת הנשמע, כתה ח'
הטקסט והשאלות מיועדים להקראה ע"י המורה.

אושר סמוי
היא היתה שמנה, נמוכה, מנומשת, והיה לה שיער מקורזל מדי, נוטה לג'ינג'י.
היא היתה ממלאת את שני כיסי החולצה מעלה לחזה בסוכריות. אבל היה לה מה שכל ילד זולל ספרים היה רוצה שיהייה לו " אבא בעל חנות ספרים.
היא לא הפיקה מזה הרבה תועלת. ואנחנו עוד פחות ממנה: אפילו לימי הולדת ,במקום שלפחות תביא איזה ספר זול, היתה נותנת לנו גלויה מהחנות של אביה, ונוסף לכל דווקא גלויה מעיר מגורינו, עם הגשרים שלה המוכרים לכולנו, ומאחור היתה כותבת באותיות מסולסלות ומעוטרות במלים כגון " ליום ההולדת" ו " ברכות".
מדהים איזה כישרון היה לה לאכזריות. כל כולה היתה נקמנות טהורה מוצצת לה סוכריות בקולי קולות, איך שהילדה הזאת כנראה שנאה אותנו. אותנו שהיינו באופן בלתי נסלח יפהיפיות, גבוהות, פזורות שיער. עלי היא הפעילה את הרוע שלה בפראות מיוחדת. מרוב רצון לקרוא, אפילו לא שמתי לב להשפלות שלה: הוספתי לבקש ממנה שתשאיל לי את הספרים שלא קראה.
עד שיום אחד החליטה להפעיל עלי עינוי סיני. כבדרך אגב, סיפר לי שקיבלה את הספר "תעלולי בעלת החוטם הסולד" מאת מונטירו לובאטו.
זה היה ספר עבה, ספר שנוצר כדי לחיות איתו, לאכול איתו, לישון איתו. הספר עלה יותר ממה שיכולתי להרשות לעצמי . היא אמרה לי שאעבור מחר בביתה והיא תשאיל לי את הספר.
עד ליום המחרת הפכתי להיות התגלמות הציפייה לספר: לא חייתי, חשתי כאילו אני מרחפת על גלים .
למחרת הלכתי לביתה , ממש רצתי. היא לא גרה בבית דירות, כמוני, אלא בבית פרטי. היא לא הזמינה אותי להיכנס. היא הסתכלה לי ישר בעיניים ואמרה שכבר השאילה את הספר לילדה אחרת ושאחזור לקחת אותו מחר.  מוכת הלם הסתלקתי משם לאט לאט, בל עד מהרה השתלטה עליי התקווה, ושבתי לנתר ברחוב, כי זו היתה דרכי המוזרה להתהלך ברחובות. סמכתי על ההבטחה שמחר אקבל את הספר.
אבל זה לא נגמר פשוט כך. המזימה הסודית של בתו של בעל חנות הספרים היתה שקטה ושטנית. למחרת שוב עמדתי בפתח ביתה, בחיוך ובלב הולם ושמעתי שוב את התשובה השקטה: הספר עדיין לא ברשותה, שאחזור מחר. לא כל כך ידעתי אז איך אחר-כך, במהלך החיים, תחזור אצלי שוב ושוב בלב הולם הדרמה של "יום המחרת" שחוויתי אתה.
וכל זה נמשך כמה זמן? אני לא יודעת. הלכתי אליה יום-יום בלי להחסיר אפילו יום אחד. לפעמים היתה אומרת: שתדעי שהספר היה אצלי אתמול אחר הצהריים ,אבל את באת רק הבוקר, אז כבר השאלתי אותו לילדה אחרת. 
עד שיום אחד כשעמדתי בפתח ביתה ושמעתי את סירובה ואז הופיעה אמה. היא התפלאה על הופעתי היומיומית בביתה. היא ביקשה הסברים משתינו. לאמה היה יותר ויותר מוזר שהיא לא מצליחה להבין. עד שהבינה – האם הטובה הזו. היא פנתה אל בתה ובהפתעה אדירה קראה: הרי הספר הזה בכלל לא יצא מהבית, ואת אפילו לא רצית לקרוא אותו!
והכי גרוע מבחינת האישה הזאת לא היה הגילוי של מה שקרה. אלא כנראה הגילוי המבעית איזו בת יש לה. היא הביטה בנו בשתיקה ואמרה לביתה בשקט: "את תשאילי לה את הספר ברגע זה" ולי אמרה" את יכולה להחזיק בו כמה זמן שאת רוצה". אתם מבינים? זה היה שווה יותר מנתינת הספר : " כמה זמן שאני רוצה" . זה כל מה שאדם גדול או קטן מסוגל לרצות.
הייתי מסוחררת, וכך קיבלתי את הספר לידי. אני חושבת שלא אמרתי כלום. תפסתי את הספר. לא הסתלקתי משם בניתורים כמו תמיד. אחזתי אותו בשתי הידיים ואימצתי אותו אל ליבי. ליבי היה חם ומהורהר.
כשהגעתי הביתה לא התחלתי לקרוא. העמדתי פנים שהוא לא אצלי. שעות עברו עד שפתחתי אותו, קראתי כמה שורות נפלאות, סגרתי אותו שוב, הלכתי להסתובב בבית, התעכבתי עוד כשהלכתי לאכול ושוב פתחתי אותו לכמה רגעים.
הייתי מאושרת, האושר יהיה תמיד סמוי. ריחפתי בעננים, הייתה בי תערובת של גאווה וביישנות.
מדי פעם התיישבתי בערסל, עם הספר פתוח בחיקי, בלי לגעת בו.
לא הייתי עוד ילדה עם ספר: הייתי אישה עם אהובה.

שאלות – אושר סמוי
אמרו לתלמיד: עכשיו אשאל אותך שאלות על הסיפור ואכתוב את התשובות שלך.
א. מה דעתך על הסיפור? מה חשבת או הרגשת כשהקשבת לסיפור?
																																	
ב. ספר את הסיפור בקצרה במילים שלך.
																																																							
ג. כעת אשאל אותך עוד כמה שאלות על הסיפור ואכתוב את תשובותיך.

	משמעות גלויה


1. מה חשבה המספרת על הילדה הג'ינג'ית בסיפור? 																																							
	משמעות גלויה


2. מדוע הלכה המספרת לביתה של הילדה בכל יום? 																										

	הבנת המשתמע


3. בסיפור כתוב: " והכי גרוע מבחינת האישה הזאת לא היה הגילוי של מה שקרה. אלא  כנראה הגילוי המבעית איזו בת יש לה". מה לדעת היה הגילוי המבעית של האמא לגבי ביתה?  																																							
	הבנת המשתמע


4. מדוע לדעתך מתארת המספרת את הרגשתה "אושר סמוי"? 																																							
	יישום וביקורת


5. מה דעתך על התנהגותה של הילדה הג'ינג'ית? הסבר. 				
																														 
	יישום וביקורת


6. מה דעתך על  התנהגותה של הילדה המספרת? הסבר																																							
לאחר שאלות ההבנה - שאלת כיול/ניטור ההבנה 
שאל/י את התלמיד:
האם הסיפור היה קל/קשה להבנה?  אתה חושב שענית היטב על השאלות?
																																	












מחוון לציינון תשובות – אושר סמוי

	השאלה
	מיומנות נבדקת
	רמות הביצוע
	הציון

	1
 מה חשבה המספרת על הילדה הג'ינג'ית בסיפור?
	הבנת המשמעות הגלויה
	2= תשובה המתארת את אופייה של הילדה הג'2ינג'ית:
· המספרת חשבה שהילדה אכזרית ומרושעת
· שהיא רעה ונקמנית
1= תשובה כללית או חלקית:
· רעה
· לא טובה
0= תשובה שגויה
	0-2

	2
מדוע הלכה המספרת לביתה של הילדה בכל יום?
	
הבנת המשמעות הגלויה
	2= תשובה המתארת את הסיבה להליכה של המספרת לביתה של הילדה:
· היא הלכה כי הילדה הזמינה אותה לבוא אליה ולקבל ממנה  ספרים לקריאה
· היא ידעה שיש לה ספרי קריאה בבית והילדה הבטיחה להשאיל לה בכל יום
1= תשובה כללית או חלקית:
· כי רצתה לקרוא ספרים
· כי רצתה ממנה ספרים
0= תשובה שגוייה
	
0-2

	3
מה לדעת היה הגילוי המבעית של האמא לגבי ביתה?
	הבנת המשתמע
	2= תשובה המעידה על הבנה של המעשה הנוראי של הילדה וההבנה של האם לגבי מעשה זה:
· האם הבינה שהילדה שלה התנהגה ברשעות כי גרמה למספרת להגיע אליה בכל יום והבטיחה לה ספרי קריאה, ובעצם שיקרה שהם לא אצלה.
· האם הבינה שביתה "התעללה" במספרת, כי הזמינה את המספרת כדי להשאיל לה ספרים, אבל לא קיימה את הבטחתה ושיקרה לגבי זה. 
1= תשובה כללית או חלקית:
· שהבת שלה רעה
· שהבת שלה שקרנית
0= תשובה שגויה
	
0-2

	4
מדוע לדעתך מתארת המספרת את הרגשתה "אושר סמוי"?
	
הבנת המשתמע
	2= תשובה המעידה על הבנה של תחושת האושר על כך שהילדה "למדה לקח" על התנהגותה והיא זכתה בספרים למרות ההשפלה שעברה:
· היא הרגישה ככה, כי למרות ההשפלה שעברה ע"י הילדה, היא הצליחה לקבל את הספר שכ''כ רצתה, וגם הילדה למדה לקח על ההתנהגות שלה
· היא הרגישה מצד אחד אושר על שזכתה בספר, אבל מצד שני היא נפגעה מההתנהגות של הילדה כלפיה
1= תשובה כללית או חלקית:
· כי היא קיבלה את הספר שרצתה
· כי האמא כעסה על ההתנהגות של ביתה
0= תשובה שגויה
	
0-2

	5 
מה דעתך על התנהגותה של הילדה הג'ינג'ית? הסבר.

	יישום וביקורת
	2 = תשובה המבטאת ביקורת על ההתנהגות של המספרת ונימוק:
· לדעתי היא התנהגה בצורה רעה/אכזרית וגרמה לילדה ציפייה בכל יום ולא קיימה את ההבטחה שלה, ושיקרה לגבי הספרים
· היא התנהגה בצורה נוראית כי יצרה אצלה ציפייה בכל יום, אכזבה אותה וגם שיקרה לה.
1= תשובה כללית או חלקית:
· היא היתה רעה
· התנהגות לא חברית 
· התנהגות משפילה/אכזרית
0= תשובה שגויה
	
0-2

	6
מה דעתך על  התנהגותה של הילדה המספרת? הסבר
	יישום וביקורת
	2 = תשובה המבטאת ביקורת או הבנה להתנהגותה של המספרת ונימוק:
· היא היתה אמיצה/חכמה כי היא השיגה את המטרה וקיבלה את הספר, והתעלמה מההתנהגות המרושעת של הילדה.
· היא ניצחה בסוף כי קיבלה את הספר, והילדה למדה לקח
· היא השפילה את עצמה ונתנה לילדה להתעלל בה, בסה"כ בשביל ספר
1= תשובה כללית או חלקית:
· היא השפילה את עצמה
· היא היתה בוגרת וחכמה
· היא יצאה מנצחת
0= תשובה שגויה
	0-2




[bookmark: _GoBack]טווחי הביצוע למשימת הבנה של טקסט מושמע- כיתה ח'

יש לסכם את תוצאות המשימה בטבלה שלהלן:
	מדד הביצוע
	הביצוע
	ביצוע תקין
	ביצוע הדורש מעקב
	ביצוע לא תקין

	הציון הכולל בשש השאלות במשימה זו
	
___________
	
9-12



	
6-8
	
0-5


%____= 100*(    )
              

12

                         ציון כולל: 


סכום הממצאים
1. מוטיבציה  ומידת עניין (על בסיס  שאלת הפתיחה הראשונה)
																																	
2. אחזור מידע – זכירה של : פרטים עיקריים, רצף הסיפור והרעיון המרכזי 																																
3. הבנה של טקסט מושמע ( על בסיס חמש השאלות ושאלת איחזור המידע)  																																										
4. כיול ההבנה וביטחון עצמי ( על בסיס הפער בין הערכה עצמית לביצוע בפועל) 																																									

5. מאפיינים נוספים, כגון: הססנות, חסימה, תסכול, עייפות, התנגדות וכו'. 

																																																											




